CELEX: 62014CN0174
Language: et
Date: 2014-04-09 00:00:00
Title: Kohtuasi C-174/14: Eelotsusetaotlus, mille on esitanud Supremo Tribunal Administrativo (Portugal) 9. aprillil 2014  – Saudaçor – Sociedade Gestora de Recursos e Equipamentos de Saúde dos Açores, S.A.  versus Fazenda Pública

7.7.2014   
            
            
               ET
            
            
               Euroopa Liidu Teataja
            
            
               C 212/15
            
         Eelotsusetaotlus, mille on esitanud Supremo Tribunal Administrativo (Portugal) 9. aprillil 2014 – Saudaçor – Sociedade Gestora de Recursos e Equipamentos de Saúde dos Açores, S.A. versus Fazenda Pública
   (Kohtuasi C-174/14)
   2014/C 212/16
   Kohtumenetluse keel: portugali
   
      Eelotsusetaotluse esitanud kohus
   
   Supremo Tribunal Administrativo
   
      Põhikohtuasja pooled
   
   
      Kaebuse esitaja: Saudaçor – Sociedade Gestora de Recursos e Equipamentos de Saúde dos Açores, S.A.
   
      Vastustaja: Fazenda Pública
   
      Eelotsuse küsimused
   
   
               1.
            
            
               Kas siseriiklik kohus võib sisustada avalik-õigusliku organisatsiooni mõistet nõukogu 28. novembri 2006. aasta direktiivi 2006/112/EÜ (1) artikli 13 lõike 1 tähenduses, tuginedes avalik-õigusliku isiku legaaldefinitsioonile, mis on kehtestatud Euroopa Parlamendi ja nõukogu 31. märtsi 2004. aasta direktiivi 2004/18/EÜ (2) artikli 1 lõikes 9?
            
         
               2.
            
            
               Kas üksus, mis on asutatud Assooride autonoomse piirkonna ainuosalusega aktsiaseltsina, mille peamine tegevusala on piirkondliku tervishoiusüsteemi valdkonnas nõuande- ja juhtimisalane tegevus selle süsteemi toetamiseks ja ratsionaliseerimiseks, mis toimub Assooride autonoomse piirkonnaga sõlmitud raamlepingute alusel, ja millele on delegeeritud selles valdkonnas autonoomsele piirkonnale, kelle ülesanne on algselt avalikku tervishoiuteenust pakkuda, kuuluvad ametivõimu pädevused, vastab avalik-õigusliku organisatsiooni, kes tegutseb ametivõimuna, mõistele nõukogu 28. novembri 2006. aasta direktiivi 2006/112/EÜ artikli 13 lõike 1 esimese lõigu tähenduses?
            
         
               3.
            
            
               Kas kõnealuse direktiivi sätteid arvestades võib järeldada, et asjaomase äriühingu saadav tasu, mis seisneb nende raamlepingute täitmiseks vajalike finantsvahendite kasutada andmises, kujutab endast tasu osutatud teenuste eest, mille pealt tuleb tasuda käibemaksu?
            
         
               4.
            
            
               Kui vastus on jaatav, siis kas mainitud äriühing vastab vajalikele nõuetele, et teda mitte käsitada maksukohustuslasena vastavalt nõukogu 28. novembri 2006. aasta direktiivi 2006/112/EÜ artikli 13 lõikes 1 sätestatule?
            
         
      (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, lk 1).
   
      (2)  Euroopa Parlamendi ja nõukogu 31. märtsi 2004. aasta direktiiv 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (ELT L 134, lk 114; ELT eriväljaanne 06/07, lk 132).